След края на войната „Дюге Труен“ влиза за дълъг ремонт. На 9 май 1947 г. крайцерът е изпратен в Далечния Изток и на 14 ноември 1947 г. пристига в Сайгон, където става флагман на Далекоизточната дивизия. На 5 юни 1948 г. на борда на крайцера е подписано мирното съглашение за мирно обединение на Виетнам. При бреговете на Индокитай „Дюге Труен“ действа в следващите четири години, оказвайки огнева поддръжка на френските войски в тяхната борба с виетнамските бунтовници. Всичко крайцерът провежда 18 бойни стрелби, изразходвайки 631 снаряда на главния калибър – повече, отколкото за цялата Втора световна война.